text: [{"text_idx": "#000001", "text": "F\u00f8royingar go\u0301\u00f0 u\u0301rslit i\u0301 draft triathlon"}, {"text_idx": "#000004", "text": "Seinasta umfari\u00f0 i\u0301 DM seriuni i\u0301 draft triathlon var hildi\u00f0 farna vikuskifti\u00f0. DM serian fevnir um fimm umf\u00f8r, har fyrsta umfar var i\u0301 mai og seinasta umfar var leygardagin 9. september."}, {"text_idx": "#000005", "text": "Draft-triathlon er ey\u00f0kent vi\u00f0, at teinarnir eru styttri enn vanligt triathlon, og so hava luttakararnir loyvi til \u2013 i\u0301 su\u0301kklingini \u2013 at livvja i\u0301 li\u0301vt aftan fyri ein annan."}, {"text_idx": "#000006", "text": "A\u0301rsins seinasta umfar var i\u0301 Aarhus i\u0301 leygardagin. 20 luttakarar sto\u0301\u00f0u kla\u0301rir a\u0301 strondini i\u0301 Tangkrogen, ta\u0301 startskoti\u00f0 ljo\u0301\u00f0a\u00f0i, teirra millum fuglfir\u00f0ingarnir Bergto\u0301r To\u0301rsteinsson og Magni Jo\u0301hansson Hansen, sum fyrr i\u0301 summar ba\u0301\u00f0ir umbo\u00f0a\u00f0u F\u00f8royar i\u0301 triathlon a\u0301 oyggjaleikunum a\u0301 Guernsey."}, {"text_idx": "#000007", "text": "Svimjingin fo\u0301r fram a\u0301 sjo\u0301num. Ta\u00f0 var eitt naka\u00f0 av aldu, og gj\u00f8rdi ta\u00f0 svimjingina eitt sindur avbjo\u0301\u00f0andi. Eftir at hava svomi\u00f0 350 metrar a\u0301 sjo\u0301num, skuldu luttakarnir su\u0301kkla tveir umgangir a\u0301 5 kilometrar. Ta\u00f0 vo\u0301ru no\u0301gv sving a\u0301 rutuni, og ho\u0301ast kappingin var i\u0301 Danmark, so var eisini onkur brekka. At enda skuldu luttakarnir renna 2,5 kilometrar a\u0301 einari g\u00f8tu vi\u00f0 skiftandi undirlagi, gru\u0301s og asfalt."}, {"text_idx": "#000008", "text": "Styrkin hja\u0301 Bergto\u0301ri er svimjingin, og hann kom upp u\u0301r aldunum a\u0301 einum fjo\u0301r\u00f0a pla\u0301ssi, me\u00f0an Magni var n\u00f8kur pla\u0301ss longur afturi. I\u0301 skifti\u00f8kinum vann Magni eitt sindur av ti\u0301\u00f0, vi\u00f0 sera skjo\u0301tum skiftum, og vann s\u00e6r n\u00f8kur pla\u0301ss fram."}, {"text_idx": "#000009", "text": "Ta\u0301 teir fo\u0301ru at su\u0301kkla, var Bergto\u0301r a\u0301 fimta pla\u0301ssi og Magni hev\u00f0i vunni\u00f0 seg fram a\u0301 sjeynda pla\u0301ss. Teir ba\u0301\u00f0ir og ein dani arbeiddu v\u00e6l saman a\u0301 su\u0301kkluni, ju\u0301st sum ein eigur i\u0301 draft. Saman ha\u0301la\u00f0u teir spakuliga inn a\u0301 kappingarneytarnar, sum vo\u0301ru frammanfyri."}, {"text_idx": "#000010", "text": "Bergto\u0301r hev\u00f0i ein li\u0301tlan ska\u00f0ai l\u00e6rinum frammanundan, sum i\u0301 kappingini fo\u0301r at arga, og sakk spakuliga afturu\u0301r teir seinastu tveir kilometrarnar a\u0301 su\u0301kkluni."}, {"text_idx": "#000011", "text": "Ta\u0301 su\u0301kklingin var li\u00f0ug og renningin byrja\u00f0i, hev\u00f0i Magni tiki\u00f0 seg fram a\u0301 fimta pla\u0301ssi\u00f0. Hann helt a\u0301, og vann seg skjo\u0301tt fram i\u0301 renningini. Vi\u00f0 einari mi\u00f0alfer\u00f0 a\u0301 3,39 min/km rann hann seg fram a\u0301 tri\u00f0ja pla\u0301ssi\u00f0. Kappingin um tri\u00f0ja pla\u0301ssi\u00f0 var to\u0301 h\u00f8r\u00f0, og Magni ma\u0301tti lata skarvin yvir i\u0301 endaspurtinum, og kom a\u0301 ma\u0301l i\u0301 einum go\u0301\u00f0um fjo\u0301r\u00f0a pla\u0301ssi."}, {"text_idx": "#000012", "text": "L\u00e6ri\u00f0 hja\u0301 Bergto\u0301ri arga\u00f0i eisini, ta\u0301 hann fo\u0301r at renna, men treiskur sum hann er, kom hann a\u0301 ma\u0301l a\u0301 einum flottum 10. pla\u0301ssi."}, {"text_idx": "#000013", "text": "Samla\u00f0 gj\u00f8rdust f\u00f8roysku triathletarnir nummar tvey og fimm i\u0301 donsku DM seriuni i\u0301 draft triathlon."}, {"text_idx": "#000014", "text": "Meira her: Sersambandi\u00f0 fyri su\u0301kkling og triathlon"}, {"text_idx": "#000016", "text": "EB/Streymur hevur tryggja\u00f0 s\u00e6r s\u00e6ti\u00f0 i\u0301 deildini\nDreymah\u00f8gg hja\u0301 Daniel - H\u00f8r\u00f0ur sigra\u00f0i\nVenjingarlega fyri landsli\u00f0num og skei\u00f0 fyri venjarum um vikuskifti\u00f0\nKa\u0301ri a\u0301 H\u00f8vdanum takkar fyri seg a\u0301 altjo\u0301\u00f0a pallinum"}, {"text_idx": "#000019", "text": "Venjingarlega fyri landsli\u00f0num og skei\u00f0 fyri venjarum um vikuskifti\u00f0"}]